Maudhui: Chama cha Democrats kilipoteza udhibiti wa bunge la uwakilishi

Hivyobasi kusitisha kipindi ambapo chama cha Republican na rais Trump walikuwa wakidhibiti bunge la Congress na serikali. Vitu vinne ambavyo vimebadilika katika siasa ya Marekani baada ya Democrats kuchukua udhibiti wa bunge la uwakilishi.

Katika muhula wake rais Trump amefaidika kutokana na bunge la Congress lililompendelea , bunge ambalo lilimuunga mkono kwa maneno na vitendo na kuunga mkono mipango yake ya kisiasa.

Lakini katika miezi miwili, wakati bunge jipya linalodhibitiwa na Democrats litawasili mjini Washington , kila kitu kitabadilika.

Baada ya miaka kadhaa ambapo alishinikizwa kupitishwa kwa sheria kali dhidi ya wahamiaji, kubadilishwa kwa mswada wa afya wa Obamacare mbali na kukata idadi ya mipango ya kijamii chini ya serikali ya Republicans  bunge la wawakilishi sasa litaanza kuwasilisha maswala muhimu bungeni.

'Utawala unaotazamwa sana'

Nancy Pelosi, ambaye ndio kama rais wa bunge la uwakilishi , amewahakikisha kwamba vitu vitakavyopewa kipaumbele katika orodha ni maswala ya maadili na mabadiliko ya uchaguzi.

Sasa ni wakati wa Democrats kuona juhudi zao katika bunge le seneti, lakini wanachama wa Democrats wana eneo ambalo sasa wanaweza kulitumia kuonyesha kwamba watalithibiti bunge la Congress  na pengine urais mwaka 2020.

Donald Trump na wanachama wa chama cha Republican

Wakati huohuo matumaini ya rais Trump ya kupitisha sheria yatapitia kushirikiana na Democrats, swala litakalokuwa mzigo mkubwa kwa mtu ambaye amehudumu miezi kadhaa ya muhula wake akiwadharau wapinzani wake wa kisiasa kwa kutumia lugha mbaya wakati wa kampeni yake nchini humo. 

Hatahivyo mtihani mkubwa wa rais huyo ni kwamba wanachama wa Democrats wanajiandaa kuchunguza utawala wake.

Kamati ya ujasusi ya bunge la uwakilishi ambayo iliongoza uchunguzi wa Urusi kuingilia uchaguzi wa Marekani wa mwaka 2016 -itakuwa chini ya mpinzani mkuu wa Trump Adam Schiff ambaye ameapa kupunguza matumizi ya rais Trump ugenini.

Haitachukua muda mrefu kabla ya ushuri wa...\nMaudhui yaliyotangulia yanaweza kufupishwa kama ifuatavyo:
Uchaguzi wa katikati ya muhula nchini Marekani tayari ulikuwa umebashiri kwamba utaelekea upande wa chama cha Democrats na bunge la uwakilishi.